ચીન અને અમેરિકા પછી ભારત ટામેટાના ઉત્પાદનમાં નંબર-૩ ઉપર છે તોયે ટામેટાના ભાવ પેટ્રોલના ભાવને પાર કરી ગયાં છે. આજકાલ પેટ્રોલ સસ્તું અને ટામેટા મોંઘા થતાં જાય છે. જોકે વાહનમાં કોઈ પેટ્રોલને બદલે ટોમેટો પ્યુરી પુરાવતું નથી. અથવા બોરિંગ વક્તા ઉપર ટામેટાને બદલે કોઈ પેટ્રોલ બોમ્બ ફેંકતું નથી. આ તો સરખામણી કરવાનો રિવાજ છે એટલે કરી છે. બાકી આવી સરખામણીઓ અર્થહીન હોય છે એ લખનાર સિવાય સૌ કોઈ જાણતું હોય છે.